Politiet advarer mod udenlandsk udseende personer i Aarhus, som i flok henvender sig til sagesløse om for eksempel vej til hospitalet. Pludselig er folk frarøvet deres smykker.

Annonce

Pas på! Tricktyve, nærmest bander af udenlandsk udseende mennesker, huserer i Aarhus-området - og de vil narre værdier fra dig. Banderne har opsøgt tilfældige personer i blandt andet Højbjerg og Brabrand for at stjæle deres værdigenstande.

»Banderne er meget mobile. De kan være på Bilkas parkeringsplads i Tilst i Bilka den ene dag, I Randers den næste, som det har været tilfældet torsdag - og så i Aalborg. Vi ved, at de er i Aarhus-området nu. Så pas på, når nogle henvender dig til dig og spørger om for eksempel noget så uskyldigt som, hvor hospitalet ligger,« advarer politikommissær vagn Martinussen, Østjyllands Politi.

Der har i løbet af det seneste døgn været to tilfælde af tricktyveri i Højbjerg og Randers, hvor nogle kvinder har henvendt sig til tilfældige personer - og i et tilfælde har tilbudt at sælge »guldsmykker«.

Via forvirringen lykkedes det tricktyvene at få stjæle værdigenstande fra de forurettede, som typisk først opdager tyveriet senere.